Diari Oficial de la Generalitat Valenciana


Sumari del DOGV 3625, del 15-11-1999 (1999/9574)

DECRET 215/1999, de 9 de novembre, del Govern Valencià, pel qual crea la figura del director d'assistència sanitària de zona.
-----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/11/09/215/dof/vci/html**

### Dades del document

Número de DOGV
:   3625

Data del DOGV
:   15-11-1999

Secció del DOGV
:   I. DISPOSICIONS GENERALS

Número del document
:   1999/9574


Data del document
:   09-11-1999

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * establiment hospitalari
    * legislació
    * política sanitària
    * organització administrativa
    * quadre administratiu
    * professió sanitària
    * personal sanitari

DECRET 215/1999, de 9 de novembre, del Govern Valencià, pel qual crea la figura del director d'assistència sanitària de zona. [1999/M9574]
  
La Llei 14/1986, de 25 d'abril, General de Sanitat, fonamenta com a principi bàsic d'establir un sistema sanitari coordinat i integral, sent competència de les comunitats autònomes l'organització dels seus serveis de salut.
  
Cal dotar el sistema sanitari d'òrgans de gestió flexibles, descentralitzats, amb integració de l'assistència, en definitiva, una sanitat sense entrebancs, per acostar la gestió als ciutadans i mantenir un alt nivell de qualitat en l'atenció a l'usuari, optimitzant els recursos existents.
  
D'altra banda, el Decret 87/1999, de 30 de juliol, del Govern Valencià, dota el sistema sanitari d'elements de gestió flexibles i moderns, que permeten una sanitat sense esglaons entre l'assistència sanitària primària i especialitzada; el capítol VI del títol II del decret esmentat atribueix a la Direcció General per a la Prestació Assistencial competències i funcions en la gestió dels programes d'atenció primària i especialitzada.
  
A fi de dur a terme una gestió eficaç i una integració dels diferents nivells assistencials, es fa necessària la creació de figures administratives que, respectant la delimitació vigent de les àrees de salut, gestionen una assistència sanitària integral en funció de criteris sociodemogràfics, epidemiològics i d'organització assistencial.
  
En virtut d'això, i després d'haver sigut consultada la Mesa Sectorial de Sanitat segons el que preveu la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, a proposta del conseller de Sanitat i amb la deliberació prèvia del Govern Valencià, en la reunió del dia 9 de novembre de 1999,
  
DECRETE
  
Article 1
  
Es crea la figura del director d'assistència sanitària de zona, de caràcter estatutari, que dependrà orgànicament i funcionalment del director general per a la Prestació Assistencial.
  
Article 2
  
L'àmbit d'actuació del director d'assistència sanitària de zona estarà determinat per criteris sociodemogràfics, epidemiològics, assistencials i d'ordenació de recursos, i abastarà una població no inferior a 750.000 ni superior a 2.000.000 habitants.
  
Article 3
  
Dins de les funcions de la Direcció General per a la Prestació Assistencial i sota la seua direcció, les funcions del director d'assistència sanitària de zona són:
  
a) Analitzar la demanda assistencial i elaborar els indicadors de gestió de les institucions sanitàries.
  
b) Estudi de les necessitats sanitàries per mantenir els nivells d'activitat que requerisca en tot moment la població.
  
c) Gestió de protocols, programes i homogeneïtzació de les diferents alternatives assistencials: atenció domiciliària, cirurgia sense ingrés i hospital de dia polivalent.
  
d) La coordinació de l'assistència en salut mental i totes les activitats sanitàries necessàries per a complir les directrius del Pla de Salut Mental de la Comunitat Valenciana.
  
e) Coordinació amb els recursos sociosanitaris.
  
f) Totes les que li encomane el director general per a la Prestació Assistencial.
  
Article 4
  
La provisió dels llocs de director d'assistència sanitària de zona es farà segons la legislació vigent.
  
Les retribucions corresponents a aquesta figura seran les equivalents a les de director d'Hospital grup 1.
  
DISPOSICIÓ ADDICIONAL
  
El nombre de directors d'assistència sanitària de zona serà de dos, i s'autoritza el conseller de Sanitat per a la possible modificació del nombre esmentat mitjançant ordre.
  
DISPOSICIÓNS FINALS
  
Primera
  
El conseller de Sanitat dictarà totes les disposicions reglamentàries que siguen necessàries per al desenvolupament i l'aplicació del que disposa el present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,


Còpia Permalink ELI